“Zǎg ai mvóg Lévi babi vá, ó tə́lē bɔ́ á mgbág Áron vá; bâyi nyé kǎ bīsíé. 7Bâyi syé ású díé ai ású ńgúmā ándzógódó bod, ósū ébə̌m bíkóán, nə́ bə́ dzála bisíé byáyáŋan ású étɔbɔgɔ. 8Bâyi kálā bíbəlan bísə̄ yā êbə̌m bíkóán, ńdɔ̄ fə̄ báyi bɔ̌ bīsíé bí bɔ́n bə́ Ísraɛ̂l ású étɔbɔgɔ. 9Asú tē hḿ wāyi və́ bɔ́n bə́ Lévi á éwógē Áron ai bɔ́n bóé, bâyi wóge ai bɔ́, bod bábán fɔ́ɔ́, ngab yǎ bɔ́n bə́ Ísraɛ̂l. 10Wayi tə́lē Áron ai bɔ́n bóé, á étīē dzábán, nə́ bə́ sye esíé fada dzábán. É zəzə mod ésə e súbú babi, yayi wú.” 11Ǹtondôbə nyé ai Mósɛs nâ: